
Caput alterum. 


S. Cyrilli de trinitate doctrina. 


I. De trinitate in universum. 


S. Cyrillum Hierosolymitanum in catechesibus suis articulos fidei christianae haud ita subtiliter 
et ingeniose, sed ad commune judicium popularemque intelligentiam aecommodate exposuisse, inter 
omnes constat. Neque in explicanda trinitate tantum valuit ingenii vi et acumine, ut cum celeberrimis 
illius aetatis viris, qui hane doctrinam mira subtilitate et sapientia enodaverunt, comparari possit '). 
Quid, quod ne illo quidem verbo, quo ecclesia in concilio Nicaeno suam de hoc mysterio fidem expressit 
(sc. биоойогос), in orationibus eatecheticis usus est. MNihilosecius non sine magna dexteritate et veritate 
judicii in hoe dogmate versatur, tum ut oppositos haereticorum errores detegat et refutet, tum ut 
eatholieam de eo doetrinam exponat atque comprobet. 

1. Qua in re ut bene procederet, jam symbolum apostolicum, quod eateehumenis explanavit, ei rectam 
viam aperuit. Quod quum nos jubeat, quum ,in unum deum*, tum ,in patrem et filium et spiritum s. 
eredere* (cat. Т, 1. cat. 10, 1. eat. 16, 3), fundamentum fidei christianae in eo poni vult, ut unum 
quidem deum, sed tres in eo personas existere eonfiteamur, vel ut verbis utar symboli Athanasiani, 
„чї unum deum in trinitate et trinitatem in unitate veneremur“. Duo igitur momenta, quorum sua 
utrique virtus inest. in doctrina de trinitate eomprehendamus oportet, unitatem dico naturalem et 
discrimen personarum; quae si bene conjungimus et alterum altero sustentamus, rectam rationem 
inimus, sed ubi secernimus et alterum solum vel plus justo respicimus, alterum rejieientes vel parvi 
ducentes, a veritate deflectimus. Qui enim solius unitatis rationem habentes patrem et filium et 
spiritum s. quam artissime inter se. eonsociari volunt, neglecto personarum discrimine facile ео 
pervenient, ut patrem et filium et spiritum s. permisceant vel nihil aliud esse intelligant nisi potentias 
et proprietates dei; qui vero discrimini personarum majorem vim tribuentes patrem et filium et 


1) Cat. 16, 24; „Unus pater, unus dominus, unigenitus ejus filius, unus spiritus s. paracletus. Atque ista nobis scire 
sufficiat, naturam vero ne sollicite inquiras. Si cnim scriptum esset, diceremus; quod non scriptum est, non audemus. Satis 
est nobis ad salutem nosse, patrem et filium et spiritum s. esse“, 

spiritum s. separant et alium ab alio removent, jam eo progressi sunt, ut unitate omissa tres diversas 
substantias aut filium et spiritum s. patri subordinatos eoque minores vel patris ereaturas esse dicant. 
Jam primis ecclesiae saeculis utrumque errorem floruisse, testimonio historiae comprobatur; alii enim 
fuerunt, qui unitate sola proclamata ipsas personas confunderent et patrem et filium et spiritum s. 
unum eundemque putarent; neque defuerunt alii, qui unitate omni negata patrem et filium et spiritum 
s. non solum personarum proprietate, sed etiam naturae diversitate discretos esse dicerent et divinitatem 
soli patri, filio autem et spiritui в. inferiorem naturam adseriberent. Quorum famosissimus et Cyrillo 
aetate proximus Arius fuit, qui trinitatis mysterium adeo pervertere conatus est, ut filium non e substantia 
patris aeterno modo genitum meque naturae divinae partieipem, sed voluntate patris in tempore 
produetum et ex nihilo ereatum esse contenderet. Verum etiam Sabellianam personarum confusionem 
ii qui Cyrillo aequales fuerunt Marcellus Ancyranus et Photinus Sirmiensis orientalibus (si non 
omnibus, certe plurimis) videbantur renovasse. 

2. Quae quum ita essent, Cyrillus optimo jure duas potissimum haereses detestatur et impugmat; 
quarum alteram intelligit eam esse, quae tres personas confundat, alteram hane, quae sanctam trinitatem 
separet et (vel tres deos statuat vel) alii personae aliam naturam tribuat. Neque tamen in sola 
refutatione utriusque haeresis acquiescit, sed quum utramque in alteram partem propterea abire videret, 
quod aut unitatem substantiae aut diserimen personarum praeteriret, ipse media via ita incedit, ut 
unitate naturali aeque ac distinctione personali observata ad catholicam de trinitate fidem tuto perveniat. 
Audiamus jam hune ipsum. „Spes nostra“, inquit, „in patrem et filium et spiritum s. est. Non 
tres deos annuntiamus, obmuteseant ergo Marcionistae, sed eum spiritu s. per unum filium unum deum 
praedicamus.  Indivisa est fides, inseparabilis pietas. Neque separemus s. trinitatem, quod quidam 
faciunt, neque confusionem seeundum Sabellium inducamus*. (cat. 16, 4). Quum igitur Cyrillus in 
deo tres personas admittat, tres autem deos neget, filium et spiritum s. aut unum cum patre deum 
aut patre inferiores nee vere divinas personas esse eredidit. Atqui divinitatem ab lis abjudicare idem 
esset ae trinitatem separare, quod quidem a Cyrillo maxime cavetur; quumque Sabellianam trium 
confusionem non minus rejieiat quam distraetionem substantiae, hoc certe ei exploratum persuasumque 
fuit, unam eandemque naturam divinam tribus personis communem esse. Non aliam atque eam, quam 
dixi, Cyrilli sententiam esse, optime ex iis loeis pernosci posse existimo, quibus quod supra de vitanda 
trium separatione aut confusione monuit, idem de patre et filio tam praeelare exponit, ut nihil fere 
desideres. ,Neque filium abalienes a patre, neque faeta duorum confusione filio-paternitatem (оќолотооѓат) 
credas“ (cat. 4, 8). „Ut breviter dicam, neque separemus neque confusionem faciamus; neque alienum 
unquam a patre filium dixeris neque illos pertuleris, qui dieunt, patrem modo patrem esse, modo 
filium. Aliena enim haee sunt et impia, non ecclesiae documenta“ (cat. 11, 18. ef. ibid. 16—17). 
Quid vero sit ex Cyrilli sententia, trinitatem vel personas separare, perspicue explicat cat. 11, 17, 
ubi easdem contrarias haereses refellens: „Non pater“, inquit, „pro nobis passus est, sed pater eum 
misit, qui pro nobis passus est ... Neque filio nos deferre honorem rati patrem eum appellemus, 
neque patrem honorare arbitrantes filium unam ex creatis rebus esse suspicemur*. Itaque haec 
mihi res jam explorata videtur: Arianos, qui eum discrimine personarum diversitatem ipsius substantiae 
inducentes filium (et spiritum s.) in creaturarum numerum referebant, non minus refellens quam 
Sabellianos, qui unitate nimis affirmata vel ipsas tres personas in unam confundebant, Cyrillus regiam 
viam ingreditur neque ad sinistram vel ad dextram declinans" (cat. 11, 17) unius naturae vineulo tam 
arto tres conjungit, ut a sola personarum confusione et faeta interdum alius in aliam mutatione abhorreat. 


3. Si vero quaeritur, qua tandem ratione fieri possit, ut in trinitate differentia personarum 


unitati naturae conveniat, Cyrillus recte respondet, alteram cum altera non pugnare, quum quidem tres 

personae unam eandemque naturam divinam et ea, quae sint naturae propria, inter se communicent. 
Nam ,divinitatis paternae cum s. spiritu etiam unigenitus filius particeps est" (cat. 6, 6), et „spiritus 
s. eum patre et filio divinitatis gloria honoratur“ (eat. 4, 16) et ,Vlvens ae subsistens nunquam non 
eum patre et filio conjunctus est" (cat. 17, 5)*). Neque solum natura et divinitate vitaque interiori 
tres ita inter se cohaerent, ut ubi alius est, una sint et alii, sed etiam in operibus quae dieuntur ad 
extra communi munere funguntur. , Pater enim per filium cum spiritu в. omnia donat, neque alia 
sunt dona patris, alia filii, alia spiritus s. sed una est salus, una potestas, una fides“ (eat. 16, 24). 
.Individua igitur et una est ea, quae ex patre et filio et spiritu s. erga nos existit salutis largitio* 
(cat. 17, 5), unde in sanctificatione hominum alius non agit alio quiescente, sed „a servitute in 
adoptionem filiorum dei patris gratia per filium et spiritum s. provehimur (eat. 7, T) omniaque dona 
coelestia ex patre per filium in spiritu s. omnibus profunduntur* (cat. 18, 29). Omitto singulas dei 
proprietates, quas Cyrillus sine omni delectu ae discrimine tribus personis attribuit, ordine hic 
numerare; relinquo infinitam divinitatis, quam pater eum filio et spiritu s. communicat, dignitatem et 
altitudinem; sapientiam divinam praetereo, qua soli tres unum deum seque ipsos plene perspiciunt?). 
Sed quae apud Cyrillum ad unam et individuam quam tribus debeamus adorationem et gloriam divinam 
pertinentia legimus, quum sint egregia de trinitate testimonia, temperare mihi non possum, quin tota 
hie exseribam. „Indivisa“, inquit, „patris et filii eum spiritu s. glorificatio persolvatur. Non enim aliam 
gloriam pater, aliam habet filius, sed unam et eandam (ийт xal тўр йг?) cum spiritu s. (cat. 6, 1). 
Nemo dieat, alium ibi et alium hie esse spiritum; alioquin in ipsum offendet spiritum s. qui eum 
patre et filio honoratur et sancti baptismi tempore in s. trinitate simul comprehenditur ... Merito 
igitur baptizamur in patrem et filium et spiritum s.“ (cat. 16, 4, 9. ef. cat. 11, 17). Atque haec 
quidem, quae ex Cyrillo attulimus verba, ab antiquissimis inde temporibus in baptismo legitime 
nuneupata, distinetam trium personarum professionem continent, unde in eeclesia celeberrima illa 
trinitatis formula nata est, qua Cyrillus ad laudandum trinum deum in fine cujusvis fere catechesis ita 
utitur, ut particulis aequalitatis „et“ sive „cum“ inter nomina divina positis suam de individua trinitate 
fidem saepissime profiteatur (ef. praes. catt. 7. 9. 13. 17. 19. 23). Quid aliud leetor desideret nescio, 
nisi forte vocem биоойогос, quam quidem nondum in catechesibus, sed demum in epistola duobus vel 
tribus annis post, quam illas habuit, ad Constantium missa invenimus, ubi Cyrillus orat, ut deus per 
multos annos Augustum servet .glorifieantem sanctam et consubstantialem trinitatem (Goo otov rota)“. 

4. Sed est fortasse, qui adversus expositam de trinitate doctrinam objieiat, quod Cyrillus externa 
dei opera, quum sint tribus personis communia, separaverit et aliud alii personae adseripserit, unde 
vel in ipsam quam dicimus immanentem vitam divinam quasi quaedam distraetio, trinitatis et personarum 
redundet. Velut patri solum mandatum et exemplar mundi ereandi, ereationem ipsam soli filio, 


2) Cf. procat. 15, ubi catechumeni in baptismo animos ad tres personas attendere jubentur his verbis: „Animo vobis 
informate omnium dominum denm sedentem et unigenitum filium a dextris una sedentem et spiritum s, simul praesentem 
(ovuraoóv), thronos vero et dominationes ministrantes*, Cf. cat. 15, 24. 

3) Quum Cyrillus procat. 15 dixisset, omina deo servire, vel ipsos thronos et dominationes, unum filium et spiritum 
s. excipit, „quippe qui sint extra omnia positi“ (eat. 8, 5). — Quod cat, 6, 2 sqq. et cat. 9, 3 docet, infinitam dei substantiam 
a nullo penitus comprehendi nisi a deo ipso, idem de filio ejusque aeterna generatione et de natura spiritus s, iisdem fere 
verbis repetit (cat. 11, 11 sqq. cat, 16, 5, 24. cat. 17, 17). Sed filium et spiritum s. perfecta dei cognitione gaudere docet; 
nam ubi angelos probavit alios aliis excellentius deum videre, nullos autem perfecte, ibi tacere non potest, „solum spiritum s. 
cum patre et filio deum videre, sieut oporteat, ejusque profunda scrutari“ (cat. 6, 6); et quum fusius disputasset, divinam 
filii generationem coelo et terrae, angelis et hominibus totique creaturae mysterium manere, quod percipi non possit 
(eat. 11, 11), plenam ejus intelligentiam tum spiritui s. concedit, qui „solus profunda dei cognoscat" (cat, 11, 19), tum filio, 
quum „qui genitus sit, non minus noverit genitorem, quam qui genuerit, noverit generatum“ (cat. 11, 13). 


spiritui s. sanctificationem rerum creatarum attribuere videtur. Et quo melius explieet, quas in 
ereatione patri et quas filio partes dari velit, exemplum proponit ab rege sumptum; qui quemadmodum 
urbem conditurus filio secum regnanti exemplar urbis subjiciat, hie vero ad exemplar a patre acceptum 
opus ipsum ad finem perducat, sic etiam patrem, quum creare voluisset, filio exemplar mundi 
suppeditasse, quod quidem hie mandatu patris perfecerit*). Quae sententia si urgetur, quam proxime 
accedere videtur ad opinionem Arianorum, qui patris actiones graviores rati, quam quae a creaturis 
sustineri possent, media natura et manu filii; ut mundus crearetur, opus fuisse censebant?) — Sed 
primum mihi illa, quae ab ipso Cyrillo „infirma“ dicitur, comparatio nihil aliud significare videtur, 
nisi quod omnes fere theologi ad nostram usque aetatem docuerunt, inter opera dei externa, quamquam 
omnia a trino deo proficiscuntur, tamen justis de causis aliud alii personae praecipue, ut ajunt, 
appropriandum esse, ita quidem, ut unicuique trium personarum illud praesertim opus externum 
attribuatur, quod immanenti ejus in trinitate vitae ac rationi maxime respondeat. Quapropter non 
solum Cyrillus, sed vel is ipse, qui adversus Arianos praestantissimus orthodoxae fidei defensor exstitit 
Athanasius multique alii ecclesiae patres sacrae scripturae vestigiis insistentes (Joh. 1, 3; 5, 19) 
persuasum habuerunt, deum per filium quasi per sapientiam et manum suam omnia condidisse filiumque 
ipsum ita tantum mundum creasse et redemisse, ut quodammodo ad creaturas sese accommodans 
splendorem et majestatem divinitatis suae cohibuerit"). Deinde comparantem hac de re a Cyrillo dieta 
cum opinione Arianorum neminem facile praeterire posse existimo, eos alia prorsus de causa creationem 
filio tribuisse ae Cyrillum. Illi enim dignitatem majestatemque naturae paternae attulerunt, quae 
quum ipsa nee ad creaturas descendere nec ab iis ferri posset, per inferiorem filium mundum creaverit, 
hic vero docet, patrem regium regio filio ea ratione mundum creandum commisisse, ut parem cum 
patre in res ereatas dominationem habeat. Ceterum permulti nobis in eatechesibus loci occurrunt, 
quibus eundem mundum modo pater, modo filius ereasse dicitur. Quis enim de simplici nutu et consilio 
creandi intelligi voluerit, quae catecheta praeelarissime de deo patre omnium rerum creatore tradidit 
et contra Mareionistas, Manichaeos, alios haereticos defendit, qui hune mundum a patre Christi eodemque 
auctore veteris testamenti profectum esse negabant? (cat. 4, 18, 22. cat. 6, 9, 12. cat. 9). Quos 
quidem non solum eo perducere studet, ut eundem deum agnoscant et auctorem veteris testamenti et 
verum patrem Jesu Christi, sed etiam omnium rerum creatorem, qui ,coelos et terras, animas et 
corpora condiderit (cat. 4, 4. cat. T, 5—8) suisque manibus creationis opus attigerit (cat. 4, 5. cat. 
9, 15) omnesque eos, quos creaverit, si mortui et collapsi fuerint, resuscitaturus sit, quemadmodum 
sit statuarii, collapsam formam restituere (eat. 18, 5, 6). Alibi hominem commune opus patris et filii 
dieit (cat. 10, 6), quorum alter semper agat eum altero (cat. 7, 6), et in ea, quae est de deo omnium 
rerum conditore, eatechesi nona nulla filii mentione facta deum fuisse ait, qui singula membra hominis 
in unum corpus manu sua composuerit (cat. 9, 15). 

4) Cat. 11, 22: „Vellem equidem exemplum quoddam afferre, sed illud infirmum esse novi; quaenam enim ex visibilibus 
rebus divinae invisibilisque potestatis idoneum exemplum esse potest? Dicatur nihilominus tamquam infirmum, et ab infirmo 
ad infürmos. Quemadmodum igitur, si quis rex, filium habens regem, civitatis constituendae cupidus filio secum regnanti 
subjiciat struendae civitatis exemplar, ille autem, exemplari sumpto, cogitatum opus ad finem perducat: ita, quum pater 
omnia construere voluisset, patris nutu omnia filius perfecit, ut nutus quidem ille patri servet incolume summae potestatis 
arbitrium, filius vero rerum a se factarum habeat potestatem, ut neque pater propriorum operum dominatione privetur, 
neque filius in res ab alio, sed a se conditas regnum obtineat". 

5) Hanc doctrinam exponit Eusebius Caesar. de laud. Const. c. 9, et refutat Athanasius or. H c. Arian, 24. de 
decr. Nic. 7—8. 


6) Athanas. or. И, 64. de decr. Nic. 7, 9, 12, 17. Basil. de spir. s. c. 16. Cyill. Alex. thes. I, 29. Schwane l. c. 11, 
164 et I, 124. 


5. Ut creationem soli filio, ita sanctificationem rerum ereatarum Cyrillus soli spiritui s. videtur 
attribuere. Neque tamen concedendum esse existimo, eum hae in quaestione a doctrina ecclesiae aberrasse. 
Quaeeunque enim explicat Cyrillus, per spiritum s. caritatem cordibus nostris infundi, pias cogitationes 
excitari, infirmitatem nostram adjuvari, purgari animas a peccatis (cat. 16—17), haee multaque alia 
cum sacra scriptura omnes patres ecclesiae docuerunt; unde licet colligere, probatam esse theologis 
sententiam, licet omnia dei opera tribus personis communia sint, tamen in sanctificatione peculiare 
aliquid propriumque spiritus saneti intercedere, quod quidem immamnenti ejus in trinitate vitae ac 
rationi maxime respondeat. Ipse indelebiles quos vocamus baptismi et confirmationis characteres nobis 
imprimere, animas custodire, adoptionis gratiam donare, aquae baptismali et chrismati vim saeramentalem 
(cat. 3, 4. cat. 21, 3), exorcismis virtutem (cat. 16, 18—19. procat. 9) ete. tribuere dicitur a Cyrillo; 
eandemque esse aliorum patrum doctrinam, nemo est qui nesciat. Accedit, quod etiam hae in re 
eateeheta non ita sibi constat, ut solam sanctificationem soli spiritui s. adseribat. "lantum enim abest, 
ut spiritum s. a ceteris dei operibus excludat, ut ei suas quoque in creatione partes det?) et commune 
cum patre et filio in creaturas dominium concedat (cat. 8, 5) mirabilemque illam, quam patres ex 
summa creatoris potentia repetere solent, panis et vini in corpus et sanguinem Christi transmutationem 
non minus spiritui s. quam filio vel toti trinitati tribuat (cat. 21, 3. cat. 23, 7, 19. cat. 29, 1. cat. 
19, 7). Denique in sanctificatione etiam patrem et filium una cum spiritu s. agere, jam supra ex 
Cyrillo probavimus et ex omnibus fere catechesibus cognoscimus, in quibus extremis sanctificationem 
et salutem auditorum modo ab hac vel illa persona divina, modo a tota trinitate vel ab uno deo exposcit). 


IL De divinitate filii. 


Si quis argumenta s. Cyrilli de trinitate supra composita attento animo studioque prosecutus 
fuerit, is quidem, ut opinor, jam multa invenerit, quae non parum valent ad sententiam ejus de 
divinitate filii cognoscendam. Sed tamen propria, quae exstant apud Cyrillum hujus dogmatis testimonia, 
eo magis necesse mihi esse putavi colligere et ponderare, quod optime hine apparet; quantum ab 
impiis placitis Arianorum, quorum ipsi objecta est communio, doctrina ejus abhorreat. Etenim non 
solum fidem ecclesiasticam de divinitate filii accurate copioseque exposuisse et probasse, verum etiam 
omnes haeresis Arianae surculos diligentissime indagasse et radicitus evulsisse mihi videtur. 

l. Ae primum quidem, qui lucem huie rei afferant, idonei jam illi loci sunt, ubi, rejecta impia 
Arianorum de natura filii assertione, filium ab omni genere creaturarum sejungit neque ex nihilo faetum, 
sed proprie vereque e patre genitum et naturalem ejus filium esse omni, qua par est, gravitate et cura 
contendit. „Ne filium unam ex conditis rebus esse suspicemur* (eat. 11, 17), sieut illi opinantur, qui 
„Christum ех non exstantibus (#8 ovx буто) ad esse perductum dicere audent“ (cat. 15, 9). „Nam 
ut jam saepe dietum est, nequaquam ex non ente ad esse filium traduxit (pater), neque eum, qui non 
erat, in adoptionem adscivit, sed aeternus existens pater aeternum genuit et inenarrabili modo unum 
solum filium“ (cat. 11, 14). Quibus omnibus locis а Cyrillo Arianos impugnari, qui filium dei in 
tempore è ойх Óvrov creatum esse dicebant, non est, quod pluribus explieem ae demonstrem. Sed 
quo planius dieat, quid sibi hae de re videatur, duas in deo actiones distinguit, alteram creatoris, qua 


7) Quod cat. 12, 26 filio tribuit, ut in Maria quam assumpsit carnem ipse sibi formaverit, id cat, 17, 6 virtute 
spiritus s, factum esse dicit. 
8) Cf. procat. 17. cat. 3, 16. cat. 6, 36. cat. 14, 30. cat. 15, 33. cat. 18, 35. cat. 20, 8. cat. 23, 23. 


omnes res ex nihilo fecerit, alteram patris, qua filium solum genuerit’); quam quidem generationem 
intelligit esse tam veram et germanam, ut filius inde existat non adoptivus, sed proprius et naturalis. 
„Filium enim quum audis, ne adoptivum existimes, sed naturalem filium, filium unigenitum (cat. 11, 2). 
Ne abusive tantum filium dietum puta, sed vere, filium naturalem, initii expertem, non а servitute ad 
adoptionis gradum evectum, sed filium inde ab omni aeternitate genitum“ (cat. 11, 4). Qui enim per 
gratiam ad honorem filiorum dei promoventur, „dei voce et verbo-adoptionem, quam non habebant, 
accipiunt“, ille vero „non quum aliud quidquam esset, aliud factus est, sed filius patris ab aeterno 
natus est, superior quovis initio et saeculis existens (cat. 11, 4). Is, qui seeundum naturam filius non 
erat, per disciplinam faetus est filius, hie vero naturalis est filius, verus filius. Non sicut vos, 
o illuminandi, nune filii dei effieimini adoptione per gratiam ... non ita natus est Christus ex patre* 
(cat. 11, 9). Quodsi unus filius, quum solus e natura (фт) patris genitus sit, veram ae propriam 
filietatem habet, res jam ipsa loquitur, etiam patrem alio modo patrem Christi esse, alio modo eorum. 
qui per gratiam (gë) adoptionis participes redduntur. Quam ob rem Christus ipse non dixit: 
,Ascendo ad patrem nostrum, ne creaturarum cum unigenito communitas induceretur, sed divisione 
adhibita primum dixit, quod ejus solius proprium est, „ad patrem meum“, id quod natura erat, tum 
subjunxit „et patrem vestrum“, quod erat per adoptionem. Ne igitur existimes illum eodem modo 
filii et ereaturarum patrem esse, sed aliter Christus dixit „meum patrem“, seeundum naturam, et aliter 
„vestrum“, secundum adoptionem? (cat. 7, ,7. cat. 11, 19). Primum igitur ex omnibus, quibus supra 
usi sumus argumentis firmissimum hoc colligitur, e sententia Cyrilli filium esse ab omni creaturarum 
numero secretum, filium dei verum, a vero patre per veram generationem natum; neque unum quidem 
verbum ex catechesibus Cyrilli afferri posse affirmo, quo recentioris cujusdam auctoris sententia comprobetur, 
Cyrillum eum Semiarianis docuisse, filium dei ortum quidem esse e substantia divina, sed libere ereatum 9). 

2. Ас пе quid desit іп generatione, quod ad veram et perfectam filii divinitatem pertineat, 
Cyrillus non cessat repetere, tempus, quum pater sine filio exstiterit, nullum omnino fuisse, neque ullum 
spatium aut defectum in generatione divina intercedere, sed csse eam et aeternam et perfeetam. 
Etenim „si deus et pater generat, neque ignorantia neque deliberatio in medio ... Dicere, quum 
temporibus secum eonsiderasset, patrem deinceps faetum esse, ejusdem impietatis est ... Verum semper 
filium habet (cat. 11, 8). Atque in corporibus quidem gignendis opus est, ut temporis mora intercedat, 
nullum vero in generatione filii intermedium tempus reperitur (cat. 1), 7). Non enim temporum 
successu adeptus est, ut pater sit, sed unigeniti pater aeternus existens. Neque quum antea esset sine 
filio, postea mutata sententia factus est pater, verum ante omnem substantiam et omnem sensum, ante 
omnia tempora et saecula paternam habet dignitatem, qua quidem magis quam omnibus reliquis titulis 
gaudet“ (eat. 7, 5). Quodsi deus ab aeterno est pater, Cyrillus hine. recte concludit, ab aeterno etiam 
filium esse; nam patris et filii notiones sejungi non posse, sed ubi de patre mentio incidat, etiam 
filium eum ipso nomine patris in memoriam venire et patrem cum nomine filii, ita quidem, ut alter 
ab altero пе cogitatione quidem separari possit"). ^ Quapropter etiam notissimum illud psalmistae 


9) Cat. 4, 4: ,Unus est coeli et terrae, angelorum et archangelorum factor, qui multarum quidem rerum creator 
est, unius vero solius Jesu Christi pater ante saecula“. Cat. 7, 5: „Et multorum qnidem abusive pater, unius vero solius 
Jesu Christi natura et veritate pater“. 

10) Baumgarten-Crusius, Dogm. (j. 1, 210: „Aljo mare Gemiarianer, melde ben Sohn Gottes für entftanden, aber 
aus dem göttliğhen Wejen, wenngleih nidt auf emanatiftijhe Weije, fonbern frei erjhajjen hielten: Cyrill von Jeruf. u. Î. m." 

11) Cat. 7, 4: „Patris nomen sua ipsius appellatione simul et filii notionem animo subjicit, quemadmodum qui filium 
nominavit, statim etiam patrem cogitatione -complexus est. Si enim pater, omnino filii pater est; et si filius, omnino patris 
ёз... Simul atque pater cogitatur, una et filium cogitemus (Gua r vos латёоа vojowuev xai тду vióv); 
nam filium inter et patrem nihil prorsus eorum, quae sunt, medium interest (oliga dore uera£v)*. 


| 
| 


„filius meus es tu, ego hodie genui te“ (Ps. П, 7) explanans: „Шаа hodie“, inquit, „non recens, sed 
sempiternum, hodie temporis expers, ante omnia saecula“ (cat. 11, 5). Filius enim „non in temporibus, 
ut esset, accepit, sed ante omnia saecula sempiterno et inenarrabili modo e patre genitus est^ (cat. 
4, 1). Ejusdem rei hoc testimonium addit, quod Christus post baptismum, quum descendisset spiritus s., 
voce paterna de coelo audita aliter atque ceteri baptizati declaratus sit dei filius. Fiet quidem, ut 
„їп te quoque descendat spiritus s. et paterna vox tibi desuper audiatur, non autem ‚ше est filius 
meus‘, sed ,hie nune factus est filius meus‘. De illo solo est dietum ,est% quando quidem in principio 
erat verbum ... Illi, inquam, soli convenit vox ,est', quum sit semper filius dei; tibi vero competit 
nune factus est’, quoniam ut filius sis, non per naturam habes, sed per adoptionem filii appellationem 
consequeris; ille sempiterno est, tu vero ex profectu gratiam acquiris^ (cat. 3, 14. cat. 11, 19). 
Denique jam iniquissimum illud: 7» лоте, Öre ovx ў» û víós, in quo quidem haeresis Ariana maxime 
vertebatur, reeta via petit et impugnat, auditores suos admonens, „пе unquam dieant: ,Erat, quando 
non erat цв“ (cat. 11, 17). 

2. Considerantem ea, quae modo exprompsimus argumenta, neminem facile fugisse confido, 
quot sint à Cyrillo dieta, totidem fere Arianorum erroribus opposita esse, neque vereor, ne quis non 
probet, quod dieit Dornerus '*), Cyrillum nihil a doctrina Athanasii abesse, quum quidem non semel 
profiteatur, filium non ex nihilo neque in tempore ereatum, sed e substantia patris genitum et proinde 
aeternum esse ae patrem, qui eum genuerit. Minime autem eo adduci possum, ut eidem viro credam, 
Cyrillum alibi de sententia sua decedere deque divina generatione minus reete sentire. Respicit enim 
Dornerus illum loeum, ubi Cyrillus, quum dixisset, non duos esse ingenitos neque unigenitos duos, sed 
unum patrem ingenitum et unum genitum filium, ad aeternitatem generationis divinae transiens ita 
pergit: ,Sermonibus cogitationibusque nostris multo celerius, ut quidem consentaneum est, generavit 


deus. Nos enim, quum in tempore loquamur, tempus consumimus; ubi autem de divina potestate 
sermo est, temporis expers (CXooyos) est generatio“ (cat. 11, 14); — ubi D. ex verbis „multo celerius 


sermonibus eogitationibusque nostris non dubitat conjicere, Cyrillum de generatione divina cogitasse 
ut de „actu singulo“ (praetereunte?) "). Sed fingamus, nihil ad nos ex operibus Cyrilli 
pervenisse nisi ea, quae memoravi verba, tamen in iis nihil deprehendi posse judico, quod verae 
doctrinae repugnet. "lantum enim abest, ut Cyrillus hoe loco quoddam temporis spatium in generatione 


divina admiserit, ut verbo „temporis expers (“хоотос)“ addito omne tempus ab ea removerit. 


Quam ob rem si dieit, „multo celerius ete.", vel xar ооло? loquitur, eadem fere dicendi ratione 
utens qua Moses (Ps. 90, 4) et Petrus (П, 2, 8: unus dies apud dominum sieut mille anni et mille 
anni sieut dies unus), vel, quod mihi quidem magis placct. generationem divinam ita intelligi 
vult aeternam, ut ne mente quidem humana temporisque spatiis subjecta apte convenienterque de ea 
cogitari possit. „Nos enim, quum in tempore loquamur, tempus consumimus; ubi autem de divina 
potestate sermo est, temporis expers est generatio.“ Quin etiam ex ea opera, quam Cyrillus in 
aeternitate generationis confirmanda navat, effecta mihi videtur illius imaginis rejectio, quam alii 
auctores ecclesiastici ad illustrandam patris et filii in generatione rationem non dubitaverunt a mente 
et verbo hominis repetere. Quam quidem Cyrillus non solum reprobat, quia mens in nobis subsistat, 
verbum autem, quum fuerit enuneiatum, propria existentia careat, sed etiam, quia mens prior existat, 


12) Dorner, Gutmidíuigégeid) ber Lehre von ber Perfou Chrifti II, 861. 
18) L. c: „Doh findet fid) and) Entgegengejegtes, їо wenn er jagt, weit jd)neller, als wir denten ober їрсефеп Ёбппеп, babe 
ber Vater beu Sohn gegeugt; Hier ijt bie Bengung bod) wieder al8 eim einzelner Act borqeftelft”. 

unde posterius verbum procedat labiisque prolatum diffluat; „пов autem novimus, Christum natum esse 
verbum, non prolatitium (yevvgSévra Adyov, ov лоофоосхбу), sed verbum subsistens et vivens, sempiterno 
e patre genitum, teste apostolo: in principio erat verbum* (cat. 11, 10). Quid, quod Cyrillus iterum atque 
iterum et quavis occasione oblata ad probandam aeternitatem filii revertitur, ut nullum fere fidei christianae 
dogma reperias, quod in eatechesibus studiosius latiusque excusserit et contra haereticos defenderit; 
quod quidem nemini mirum videbitur, qui non nesciat, hane ipsam quaestionem ab Arianis vel maxime 
in controversiam vocatam esse, ita quidem, ut divinitatem filio non magis auferre se posse putarent, 
quam aeternitate negata, neque catholici divinitatem magis tueri, quam aeternitate defensata. Longum 
est, innumerabilia, quae praesertim in eatechesibus X—XII (de uno domino Jesu Christo, de filio dei 
unigenito, de Christo incarnato) nobis occurrunt, hujus dogmatis testimonia colligere et proponere; 
illud unum adjicio， quod catecheta de persona Jesu Christi disserens facere non potest, quin 
eatechumenos admoneat, ne ex eo, quod filius humanam naturam assumpserit, ipsum credant originis 
initium habuisse; nam „filius quidem Davidis est in consummatione saeculorum, dei vero filius ante 
omnia saecula sine initio. Et illud quidem assumpsit, quod non habebat, hoc autem, quod habet, 
sempiterno habet ex patre genitus. Atque illud quidem, quod secundum Davidem est, tempori subjicitur 
et contrectatur et prosapiam habet, quae recenseatur; quod vero est secundum deitatem, neque tempori 
obnoxium est neque loco neque genus habet, quod recenseri possit“ (cat. 11, 5). „Хоп enim, quum 
in Bethlehem natus est, tune esse coepit, sed ante omnia saecula ... Ne attendas ad eum, qui modo 
ex Bethlehem ortus est, verum adora eum, qui sempiterno ex patre genitus est. Ne quemquam patiare, 
qui temporale filii principium dieat, principium enim filii temporis nescium, principio carens, pater 
est“ (cat. 11, 20. cf. cat. 12, 4). Sed ut jam paucis dicam: quaecunque ad filium dei pertinent, aeterna 
esse docet, generationem, dominium, sedem a dextris patris occupatam, vel ipsum sacerdotium (cat. 
4. To ent. 11, 17. ceat. 14, 7, 30. eat. 10, 4, 5; 9). 


4. Ut omni tempore, ita etiam omni defectu divina generatio, qua filius ab aeterno ex patre 
prodiit, vacare a Cyrillo dieitur. Etenim „поп ex passione factus est pater ... non deminutus, non 
alteratus ... Pater perfectus perfectum genuit filium, omnia tradens ei, quem generavit" (cat. T. 5). 
Alia enim humanae et terrestris, alia divinae generationis ratio est; quod enim in terra gignitur, 
„imperfectum nascitur temporisque profeetui et incremento subjectum est, sed filius dei perfectus est 
natus; quod enim nune est, id jam a principio est, natus absque initio“ (cat. 11, 7). Quod ita esse 
si negas, infirmitatis patrem accusas; nam ,Si hie imperfectum generavit, qui temporis processu 
perfectionem assecutus est, id, quod tempus postea largitum est, tua sententia genitor ab initio non 
dedit“ (cat. 11, 1). Constat igitur, generationis divinae hoc proprium esse, ut „neque generans ulla 
re deminutus sit, neque desit quidquam genito ... Non enim in temporibus genitus est, sed ante 
saecula genitus, non ex profectu auctus, sed hoc ipsum natus, quod nune est (cat. 11, 13). Neque 
pater deum generans deitate ipse spoliatus est vel quidquam ipse deperdidit imminutus vel mutatus, 
neque ille, qui genitus est, defectum ullum habet; perfectus est, qui genuit, perfectus, qui genitus est; 
deus est, qui genuit, deus, qui genitus est^ (cat. 11, 19). 


5. Jam satis multa vel plura potius, quum necesse fuit, testimonia attulisse mihi videor, e quibus 
facile cognitu est, e mente Cyrilli filium propria et aeterna generatione ex patre sine omni defectu 
genitum esse. Іа quum judiearet quumque verae generationi hoe proprium inesse intelligeret, ut id, 
quod nascitur, praeter alia eandem cum genitore naturam habeat, res ipsa eum monuit, ut ad verba 
symboli ecclesiae Hierosolymitanae recurrens profiteretur, ,filium esse deum de deo genitum, vitam 
e vita genitum, lucem e luce genitum, aeternum ex aeterno genitum. similem per omnia genitori 


E. 
(дпогоъ хата zuívra rq yevvýoavte)* (cat. 4, T. cat. 11, 4, 8—9, 18). Quid vero? Nonne forte ex 
proximis hujus loci verbis quispiam conjecerit, Cyrillum ab Arianis quidem longissime abesse, 
Semiarianos autem quos vocamus in doctrina de filio secutum esse? Tantum enim aberat, ut illi 
pravissima Arianorum placita probarent, ut profiterentur, filium deum esse ex deo natum et patri natura 
similem (ouocototov TQ тато)!?). Sed quis est, qui doctrina Semiarianorum bene perspecta et cum 
Cyrillo comparata non statim videat, similia quidem verba esse, sententias autem diversas. Illi enim 
naturalem filii cum patre similitudinem ita acceperunt, ut, plena divinitate soli patri attributa, filium 
patri non aliter aequalem esse dicerent atque imaginem ad exemplum patris expressam, neque divinitatem 
patris in se habere, sed effigiem tantum et speciem ejus reddere; Cyrillus vero plenam patris divinitatem 
etiam filio sexcenties attribuit iisque ipsis locis, quibus filium dixit patri similem, disertissime 
planissimeque docuit: „Deus verus quum sit pater, similem sibi genuit filium deum verum“ (eat. 11, 
8—9), qui ,patrem in se ipso habet* (cat. 11, 17) et ,nihil desiderat, quod ad divinitatis dignitatem 
desit^ (cat. 4, Т). „Credimus igitur in filium dei unigenitum deum verum; verus enim deus non 
generat falsum“ (cat. 11, 14). „Nihil igitur deitatis characteres in filio differunt, quapropter qui visione 
filii dignus habitus est, idem ad videndum genitorem evectus est“ (cat. 11, 18). Accedit, quod 
Semiariani opinabantur, patrem vel sine filio existere posse et filium voluntate patris libera procreatum 
esse 5): Cyrillus autem utrumque tam arte conjungit, ut alter sine altero nee esse пес cogitari possit, 
et generationem filii tam accurate a liberis dei operibus distinguit, ut persuasum habeat, patrem non 
creatorem esse posse filii, quem genuerit, neque genitorem mundi, quem creaverit (cf. supra n. 1). — 
Neque majoris momenti mihi videntur ea esse, quae Cyrillus de aeterno filii sacerdotio protulit"). 
Negari quidem non potest, Arianos, quo magis filii dignitatem minuerent, eo studiosius sacerdotium 
ad ipsum verbum divinum, catholicos contraria de causa ad Christum incarnatum detulisse. Sed 
primum catecheta mihi hac de re nihil aliud docuisse videtur, nisi quod in sacra scriptura invenit. 
eujus hue pertinentes locos (Ps. 110, 4. Hebr. 7, 17) sie interpretatus est, quasi filius cum generatione 
aeterna simul et sacerdotium aeternum a patre acceperit (cat. 10, 11); deinde in eadem sententia, 
qua Cyrillum esse videmus, multi non solum ante concilium Nieaenum, sed etiam postea patres fuerunt, 
qui omni suspicione haeresis Arianae carent'5). Ceterum Cyrillus solam dignitatem sacerdotii aeterno 
filio attribuere videtur, reliqua autem, quae eum sacerdotio conjuncta sunt, munera ae negotia inferiora 
ab eo removere. Certe difficile intellectu est, quomodo fieri possit, ut filius patrem adoret, quocum 
una et aequali adoratione conjungendus est (cat. 10, 10. cat. 11, 17); ut supplicet patri is, ad quem 
prophetae illud referendum est: „In te supplieabant, quoniam in te deus est, neque deus est praeter 


ig Monere juvat, omnibus his locis а Cyrillo non dici 00:00010 TQ лагоё, зей yoce опаѓа neglecta, биооу 
хат@ п@ут@ TQ) лотоѓ TOV vOv. Notum est, hanc sententiam, „TOV viov то) mato? ÖUOLOV civar xard пута“ 
postea a Semiarianis in formulam Sirmiensem tertiam vel potius quartam receptam esse (a. 359). Cf, Hefele 1, c. p. 700 sqq. 
Sed hinc non licet concludere, Cyrillum, qui duodecim fere annis ante, quam haec formula componeretur, catecheses habuit, 
um Semiarianis stetisse. 

15) Cf. Euseb. demonstr. evang. IV, 15. V, 1. Schwane 1. c. IT. p. 169 sqq. 

16) Euseb. 1. c. IV, 8. V, 1. 

17) Cat. 11, 1: (Christus) non profectu quodam ad sacerdotium evectus est, sed acceptam a patre aeterne habet 
sacerdotii dignitatem“. Cat. 10, 14: „Christus est summus sacerdos, non transferendum habens sacerdotium; qui neque in 
tempore sacerdos esse coepit, neque alterum habet pontificatus sui successorem. Quemadmodum vos die dominica in synaxi 
audivistis illud: ,Tu es sacerdos in aeternum"; non ex corporea successione adeptus pontificium, neque faetitio oleo unctus, 
sed ante saecula a patre“. Cf, cat. 10, 4. 

18) Cf. Polycarp. ep. ad Philipp. 12. Clem. Alex. strom. Il, 9 sq. Ambros. de prof. HI, 16. Schwane 1. c. 165. 

te“ (eat. 10, 16); ut saerifieium offerat filius, eui ab omni servitute alieno omnia serviunt sieut patri 
(cat. 8, 5). — Alii sunt, quos equidem levitate et negligentia quadam eo adduetos esse crediderim, 
ut Cyrillum in suspieionem haeresis Semiarianae vocaverint. Quod enim catecheta dixit, patrem esse 
caput et principium filii, filium autem patrem pro deo suo habere (cat. 11, 14. cat. 13, 23. cat. 11, 
19—20), hoe aliter, atque a Cyrillo dietum est, accipiunt et ita interpretantur, ut Cyrillum faciant 
docentem, filium patre vel natura et divinitate inferiorem esse"); quamquam ex ipsis Cyrilli verbis 
luce elarius apparet, patrem non dignitate et natura, sed sola origine respeeta filii caput, principium, 
deum esse. „Etenim non duo sunt principia, sed caput filii pater unum est principium; pater enim 
genuit deum verum“ (cat. 11, 14). Originis vero ratione habita, omnes fere patres et theologi filium 
patre minorem, vel ut rectius dicam, patrem filio majorem (principium, caput, fontem, auctorem) 
appellarunt, quum nemo non pro certo habeat, patrem cum filio naturam divinam communicare. 


6. Sed satis jam verborum est, jamque vereor, ne diutius in explicandis singulis loeis eos 
remoratus sim, qui probant illud Gregorii Nazianzeni (ep. 26), non magis ex hoc vel illo verbo quam 
ex sententiis literisque scriptorem interpretandum esse. Ut uno argumento Cyrilli doctrinam de filio 
dei ad finem addueam et eomprehendam, vix meliora verba reperire possum quam ea, quibus idem 
ipse sub finem catechesis de filio dei unigenito habitae adversus contrarias quas jam saepe signifieavimus 
haereses fidem suam in hune modum pronuntiat: ,Vides deum filium, habentem in semetipso 
deum patrem, fere idem dicentem, quod dixit in evangeliis: ,Pater in me est et ego in patre' 
(Joh. 14, 11). Non ait, pater sum ego, sed pater in me est et ego in patre. Rursum non dixit, ego 
et pater unum sum, sed ego et pater unum sumus; ut neque abalienemus, neque filio- paternitatis 
confusionem faciamus. Unum, propter divinitatis dignitatem?), si quidem deus deum genuit. 
Unum, ratione regii imperii habita; non enim in alia dominatur pater, in alia vero filius, sed in quae 
dominatur pater, in eadem dominatur et filius. Unum, quum nulla sit dissonantia aut separatio; non 
enim aliae patris voluntates, aliae filii. Unum, quod non sunt alia Christi opifieia, alia patris; una 
est enim omnium creatio ... Deus igitur verus est filius, habens in seipso patrem, non in 
patrem mutatus; non enim pater hominem induit, sed filius? (cat. 11, 16 -17). 一 Ligna mihi in silvam 
ferre viderer; ut Horatii verbo utar, si huic argumento multa verba adderem, quibus fusius latiusque 
demonstrarem, Cyrillum revera, personarum videlicet confusione repudiata, accurate sollerterque 
„notionem vocis биоойогос vocabulis idem signifieantibus clarius expressisse ... et publieatam Nieaeae 


fidem ad verbum interpretatum deum verum de deo vero praedieasse* *!). 


19) СЕ, Dorner 1. c.: ,eidjte femiarianijhe 3(ufíünge find mod), dağ er bem Vogos ben ewigen Sobenpriefter, den Vater bie 
«oxi ber gangen Gottheit, bie aud) dag Haupt beš Sohnes jel, nennt”. 

2) Ex hac naturali patris et filii unitate et aequalitate facile pernoscitur, omnia ea, quae naturae divinae propria 
sunt, non minus deo filio quam deo patri attribuenda esse, Quemadmodum igitur natura patris omni creaturae inexplicabilis 
est (cat. 0, 5 sqq), sic etiam substantia et generatio filii a sola trinitate comprehenditur (cat. 11, 12 sq.); velut divinitas 
patris tanto splendore est, ut, si quis eam intueretur, statim vitam amitteret (cat. 9, 1), ita etiam filius, quum ad homines 
descenderet, majestatem naturae divinae humana carne velare debuit, ne patefacta tota divinitate periremus (cat, 10, 7. 
cat, 12, 13); sicut de deo patre melius dicimus, quid non sit, quam quid sit (cat. 6, 2. cat. 9, 2), ita etiam de filio ejusque 
generatione et angeli et homines non illud perspicere possunt, quomodo revera genitus sit, sed solum, eum non ita genitum 
esse, quemadmodum mente intelligimus (cat. 11, 11); velut solius dei est, nullo loco includi, sed ubique immenso modo 
adesse omniaque contueri (cat. 4, 5. cat. б, 7), sic etiam filius eadem immensitate omnibus locis adest et occultissimas 


videt cogitationes (cat. 14, 30). 


21) Theophanes, Chronogr. Cf. cap. J. p. 8. not, 20. 

III. De divinitate spiritus sancti. 


1. Quaestionem de spiritu s. eum doctrina de filio dei explanata ita esse connexam, ut hae stabilita 
et ipsa illa consistat, hae eollapsa et illa dilabatur, a nullo non intelligitur et historia comprobatur. 
Quemadmodum ecclesia Christi a primis inde incunabulis in professione ss. trinitatis personam spiritus 
s. eadem divinitate et majestate eum patre eomprehendit ac filium, sie jam antiquissimis temporibus 
haeretici fuerunt, qui quae prava sentiebant de filio, etiam in spiritum s. transferrent. Jam Ignatius 
martyr (ep. ad Trall.) plures commemorat, quorum alii filium et spiritum s. cum patre confunderent, 
alii filium et spiritum s. a divinitate patris excluderent numeroque angelorum ereatorum haberent, 
eosdemque errores sequentibus quoque saeculis renovatos et exceultos esse et alterum quidem in 
Sabellianam, alterum in Arianam haeresim exiisse, progrediente commentatione nostra saepius 
monstravimus. Atque Ariani quidem, quum omnem impetum in filium dei eonverterent, spiritus s. ab 
initio nullam mentionem fecerunt, unde et patres synodi Nicaenae nihil fere de spiritu s. constituerunt, 
sed in articulo symboli apostolici: „(credo) et in spiritum в.“ aequiescentes omni virium contentione 
in asserenda filii divinitate versati sunt; supervacaneum enim et inutile iis videbatur, de spiritu s. 
multa disputare, quamdiu dogma divinitatis Christi non esset in tuto colloeatum. Attamen Arius quod 
in universum docuit, tres personas inter se natura et majestate dispares esse, hoc certe ita intelligi 
voluit, ut quanto filius patre, tanto spiritus s. sit (patre et) filio inferior. Satisne hoe ex eo conclusum 
videtur, quod inter omnia, quae praeter deum reperiuntur, spiritu s. non excepto, quidquam creatum 
esse negavit nisi per filium a patre ipsum ante rerum primordia creatum? Accedit, quod omnis qui 
dieitur subordinatianismus ipse ita fert, ut in ordine trium personarum quasi gradus quidam statuantur, 
quibus a deo patre ad inferiorem filium et infimum spiritum s. descendatur. Quo factum est, ut 
haeresim Arianam vestigiis sequerentur qui dicuntur Pneumatomachi, quorum princeps fuisse traditur 
Macedonius, qui quum ab Arianis defecisset et filium profiteretur natura patri similem (биогойш оу теў 
лето), tamen spiritum s. (a patre) per filium creatum ejusque famulum ас ministrum esse docuit. 

2. Quum ita res se habeat quumque quaestio de divinitate spiritus s. in eeclesia primaeva diu 
eum illa, quae de filio dei agebatur, artissime conjuncta esset, nobis, qui s. Cyrilli de divinitate filii 
doctrinam orthodoxam jam exploratam habemus, vix necesse esse videtur, ex opere ejus catechetieo, 
ubi dogma de spiritu s. popularibus atque usitatis verbis exponitur, singulos locos colligere et componere, 
unde argumenta de divinitate spiritus s. eruamus. Neque dubitamus, quin attentus lector, qui in 
memoria retinet, quae supra de trinitate attulimus doeumenta, simu] et meminerit, Cyrillum revera 
spiritum s. et filium ubique eodem loeo et ordine habere eodemque studio et animo tum personalem 
filii et spiritus s. proprietatem contra Sabellianos, tum contra Arianos naturalem eorum cum patre 
aequalitatem unitatemque defendere. Quapropter spiritum s. non solum longo intervallo a rebus creatis 
earumque angustiis et officiis separat atque eximit, verum etiam in ipsa trinitate, cui nihil alieni et 
ereati sit admiscendum, eum comprehendit et expleta divinae naturae et generationis eognitione, qua 
quidem creaturae omnes careant, eademque divinitate, efficientia, praesentia et adoratione ea, qua par 
est deum colere, eum patre et filio conjungit?). Ac ne quid relinquat, quo ignorantes perduci possint, 
ut spiritum s. ex divino trium personarum ordine in inferiorem detrudant, inter spiritum s., quem 
tertiam deitatis personam credimus, et alios quos vocamus spiritus, v. gr. animam humanam et angelos, 


magnum discrimen servat, catechumenos praemonens, ne similitudine nominis decepti nominatos ipsos 


22) Vid. supra I. n. 2 sqq. 


м. 
confundant et spiritum s. in spiritibus creatis numerantes a veritate deflectant (cat. 16, 13 sqq.). 
,Ascende enim cogitatione tua usque ad coelum et contemplare tam multa, quae ibi exstant innumerabilia 
angelorum millia; si vales, cogitatione ad altiora pervola et conspice archangelos, virtutes, principatus, 
thronos, dominationes: quorum omnium paracletus est praeceptor et sanetificator. Nulla rerum ereatarum 
ipsi honore par; nam omnia angelorum genera et exercitus simul collecti nullam cum spiritu s. 
similitudinem aequalitatemque sustinent. Illi quidem in ministerium mittuntur, hie vero serutatur etiam 
profunda dei“ (cat. 16, 23). „Unus“ igitur „est spiritus s. paracletus, quemadmodum enim unus est 
pater neque est secundus pater, et sicut unus est unigenitus filius et verbum dei, fratrem non habens, 
ita unus est spiritus s. neque alter spiritus ipsi honore par^ (eat. 16, 3. cf. cat. 4, 16. cat. 16, 24. 
cat. 17, 2). Qualis autem ille honor, quo spiritum s. nullus alius adaequare dicitur, a Cyrillo 
intelligatur, id quidem jam ex proximo superiori loco, ubi spiritus s. una cum patre et filio, delectu 
omni ас discrimine dignitatis remoto, in divina trinitate ponitur, facile nobis apparere videtur, optime 
vero ex iis locis pernoscitur, quibus „spiritus s. cum filio divinitatis paternae particeps“ (cat. 
6, 6) et „cum patre et filio divinitatis gloria honorandus esse legitur“ (cat. 4, 16)?). Quodsi 
Cyrillus catechumenos jussit „et in spiritum s. credere et rectam de eo sententiam habere“ (cat. 4, 
16), rectam fidem sine dubio intellexit eam esse, qua cum patre et filio simul et spiritus s. deus esse 
creditur. Imo vero etiam praecipuam illam et peculiarem spiritus s. proprietatem ас virtutem, 
sanctificationem dico rerum a patre per filium ereatarum (cat. 4, 16. cat. 16, 3. cat. 17, 2), et 
sanetificandi vim sacramentis inhaerertem ex ipsa divinitate spiritus s. deducere videtur. Certe quidem 
„vis omnia sanetificans et deifica“™), quae ubique spiritui s. tribuitur, solius dei propria est, neque 
„sacrum chrisma nisi praesente divinitate spiritus s. donarium Christi et spiritus s. efficiens redditur“ 25), 
— Ut divina substantia ita etiam qualitates facultatesque divinae spiritui s. adsceribuntur, velut 
ошпіроёепіїа 26), іттепѕібаѕ 2"), simplicitas naturae cum diversitate operum conjuncta”), utriusque 
testamenti institutio °), largitio omnium gratiarum aeternaeque salutis 20). 


33) Cf. cat. 16, 3: „Eor ovv тб Gyrov nveðua ueyiotn ðúvyus, Jelov xal dveiuyvíacrov". 

24) Cat, 4, 16: „TÒ лтёйн@ tò Чуу, tÒ návrov буастходр xat O&omouóv*. 

25) Cat. 21, 3: „ТО &ytov voto uúgov ... Xororoð yágroua xæ? zweúnaroç dyíov zttoovaig тї avrov 
Seórqroc &vegynruxov Ytvéuevov“. 

2) „Omnipotens (zrevroósvajtog) in donis“ (cat. 16, 22) et ех sua ipsius potestate (aUreEovaracTéxOC) agens 
cat. 16, 14) spiritus s. est, qui per apostolos et diaconos tam multa mirabilia edidit (cat. 17, 21 sqq.), aquas baptismales 

‚ qui F P , qq. aq р 
vi sanctitatis replet (cf. cat. 19—20), chrisma ex communi elemento sanctum reddit (cat. 21, 3), panem et vinum in corpus 
І › 9), р р 
et sanguinem Christi convertit (ibid. cf. cat. 22). 

?7) Spiritus sancti proprium est, cum patre et filio ubique praesto esse (procat. 15. cat. 15, 24. cat. 17, 5) omniaque 
intueri, vel latentes cujusque sensus et cogitationes, et quidquid in orbe terrae ab hominibus bene agitur, efficere tum 
illustrando mentem tum voluntatem movendo, et angelos in diversis coelis constitutos docere ac sanctificare (cat. 16, 22— 23). 

3 , 

28) Quod patri natura eximium inest, ,quum simplicis sit substantiae ( потоггд тїї 0лдстасіт), innumerabiles 

tamen operationes emittere“ (cat. 6, 7), id de filio (cat. 10, 5) iisdemque fere verbis de spiritu s. repetit, qui, „quum unus 
. : С | . c x ^ k! 1 2 ? . . а . . б . 

et simplex et individuus sit (ёр ov xat потоггдёс xci dorafoerov), unicuique gratiam tribuit, sicuti vult, et multas 

virtutes efficit“ (cat, 16, 3. cf, cat. 4, 16. cat. 16, 25. cat. 17, 3—5). 


29) Ut „divinitus inspiratae veteris et novi testamenti scripturae nos docent, unum esse utriusque foederis deum, qui 
Christum in novo patefactum in veteri praenuntiavit^ (cat. 4, 33), ita Cyrillo exploratum est, „spiritum s. in lege et 
prophetis, in veteri et novo testamento locutum esse (cat. 4, 16. cf. cat. 11, 12) et per prophetas de Christo praedixisse 
(саб, 16, 2) et novum testamentum in ecclesia catholica excitasse^ (cat. 17, 29). 


30) Cf, cat. 14, 22. cat. 12, 1. cat. 16, 15, 17. cat. 17, 18. 

3. Plenam hanc divinitatem?" cum omnibus ejus qualitatibus a Cyrillo non minus spiritui s. 
quam patri et filio tribui, nemo certe mirabitur, qui eum illo de origine et processione spiritus s. 
consentit. Licet enim catecheta hac de re nusquam fere proprie diserteque disputit, tamen dubitari 
non potest, quin spiritum s. ex ipsa substantia patris et filii procedere crediderit. Ubi enim de variis 
causis et rationibus disserit, quibus tertia deitatis persona spiritus s. appelletur, ibi ex plurimis illis, 
quibus etiam reliqui patres spiritus saneti e patre filioque processionem comprobare solent, sacrae 
scripturae testimoniis (Matth. 10, 20. Rom. 8, 9, 14. Ephes. 2, 14. Gal. 4, 6. Phil. 1, 19. I Petr. 1, 11. 
Act. 5. 9) demonstrat, eum tam patris quam filii spiritum esse (cat. 17, 4), neque tamen hac de 
eausa divisum vel diversum, sed ,unum atque eundem spiritum s.* esse (cat. 17, D); — quod non 
videmus quomodo profiteri potuisset, nisi spiritum s. а patre et filio „tamquam ab uno principio et 
unica spiratione procedere“ (сопе. Lat. IV.) putasset. Sed est hujus rei etiam gravius hoc testimonium: 
„Et pater quidem dat filio, et filius communicat cum spiritu s.“ (cat. 16, 24). Ex quo primum hoc 
apparet, filium idem, quod ipse a patre accepit, in spiritum s. transtulisse. Atqui illud, quod pater 
filio dedit, nihil aliud esse quam ipsam divinitatem per generationem in filium transfusam, non est 
quod pluribus exponam, praesertim quum cateeheta ad explanandam sententiam suam notissimum illud 
Christi afferat: „Omnia mihi tradita sunt a patre meo“ (Act. 8, 2), quod quidem constanter ad aeternam 
generationem refert (cat. 7, D. cat. 10, 9. cat. 11, 10). Si ergo filius idem, quod ipse a patre accepit, 
substantiam inquam divinam, cum spiritu s. communicat, per se jam intelligitur, etiam spiritum s. 
eandem ipsam substantiam sive divinitatem ex patre per filium ducere, hoe est, spiritum s. ex patre 
per filium (sive a patre et filio) 2) procedere. Negat autem Cyrillus, ut quidem aequum est negare, 
Spiritum s. hanc ob rem existentia substantiali et proprietate personali earere; „поп enim ab ore et 
labiis patris aut filii loquendo spiritus s. profertur aut efflatur neque in aérem diffunditur, sed 
substantialis est, loquens ipse et operans et dispensans et sanetifieans, quum indivisa sit videlicet et 
concors unaque salutis erga nos dispensatio patris et filii et spiritus s., sicut et antea diximus“ (cat. 
17, 5). Aliud quidquam de via ae ratione hujus ‘processionis Cyrillus non magis dicere audet, quam 
„naturam vel substantiam spiritus s. sollicite perscrutari“ (cat. 16, 24), neque, respecta sola fide, 
magni est momenti; nobis sufficit cognovisse, eum etiam bac in quaestione a doctrina ecclesiastica 
nihil recedere et haeresim Pneumatomachorum, quam catecheses ejus duodecim fere annis antecedunt, 
valde abhorrere. 

Nihil igitur nobis obstat, quominus commentationi nostrae jam finem faciamus, eundem vobis, 
commilitones humanissimi, ex ea fructum proventurum esse confidentes, quem catecheta Hierosolymitanus 
auditoribus suis imprecatur, „ut ex tota de trinitatis mysterio habita oratione firmiorem fidem percipiant 
in unum deum, patrem omnipotentem, in Jesum Christum dominum nostrum, filium ejus unigenitum, 
in unum spiritum s. paracletum^ (cat. 17, 35). 


3!) Omnibus quibus jam usi sumus s. Cyrilli de divinitate spiritus s. argumentis id accedit, quod ex catechesibus 
nihil fere afferri potest, quo divina spiritus s. majestas minui videatur. „Wenn ber b. Cyrill einmal fagt (cat. 16, 21), Dab 
ber H. еі fir ung bei Gott intercedire, jo mill er niht mehr behaupten, alg ber 9(poftel, bejjen Worte angefitbrt werden: ber 
5. Geift rufe in ung burd) feine Gnade bie Seufzer unb Gebete hervor“. Schwane 1, с. p. 165. De adoratione spiritui s. debita 
deque solemni ejus in ecclesia et in catechesibus invocatione cf, cat, 3, 3. cat. 19, 7. cat. 21, 3. cat. 16, 25. cat. 17, 34. 

32) Filium a spiratione tertiae personae Cyrillo judice minime exeludendum esse, ex eo facile intelligitur, quod eodem 
loco (cat. 16, 24) argumentum sumitur ex verbis illis Christi: „Ille (sc. spiritus s.) me glorificabit, quoniam ex meo accipit“ 
(Act, 13, 2), quibus omnes fere patres tam Graeci quam Latini spiritus sancti a filio processionem probaverunt. 

